OpenLLM-France/wikimedia huggingface dataset:
# Sean Heuston

Seán Heuston (21 de febrer, 1891 - 8 de maig 1916) fou un rebel irlandès i membre de Fianna Éireann que va prendre part l'Aixecament de Pasqua de 1916. Amb uns 20 homes d'aproximadament la seva edat, va ocupar la Casa de Caritat sobre el riu Liffey durant dos dies, encara que la idea original era ocupar la posició unes hores. Fou condemnat a mort i afusellat el 8 de maig a la presó de Kilmainham, el més jove dels rebels afusellats.
Seán va viure molts anys a Limerick.
L'Estació de Heuston a Dublín, on una vegada hi va treballar a les oficines, rep el nom en honor seu. (Així com el pont de Seán Heuston).
# Brunettia insularis

Brunettia insularis és una espècie d'insecte dípter pertanyent a la família dels psicòdids que es troba a l'illa de Tobago.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Kolbinka (Tomsk)

* Per a altres significats, vegeu «Kolbinka».
Kolbinka (en rus: Колбинка) és un poble de l'óblast de Tomsk, a Rússia, que el 2021 tenia 93 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов (en rus).
# Thermostatic

Thermostatic és un grup de música electrònica suec format a Göteborg el 2003. La seva obra es pot considerar dins les categories de música electrònica i bitpop synthpop, amb la música inspirada en els videojocs i els sons de les computadores dels anys vuitanta. La banda va ser escollida Millor Grup Revelació Escandinau i Millor Àlbum Escandinau l'any 2005 al l'Scandinavian Alternative Music Awards.

## Discos

Tota la seva discografia actual està registrada sota el segell Records Wonderland.
* So Close So Near (2006)
* Machine Privat (2006)
* The Box (2007)
* CD-EP (2004)
* JOY-TOY (2005)
* JOY-TOY Edition 2007 (2007)
* Humanizer (2008)

## Senzills

* Animal (2014)

## Referències

* ↑ Cedergren, Carl. «Thermostatic 'So close so near'». Moving Hands Music Magazine. Arxivat de l'original el 12 February 2012. [Consulta: 9 juny 2016].
* ↑ Vorndran, Daniela. «Scandinavian Alternative Music Awards - Gothenburg 2006», 24-04-2006. [Consulta: 9 juny 2016].

## Enllaços externs

* Thermostatic - Lloc web oficial
# Convent dels Caputxins

«Convent dels Caputxins» té aquests significats:
* Convent dels Caputxins o Caputxins d'Igualada, comunitat dels caputxins que es va instal·lar a Igualada el 1609
* Convent dels Caputxins o Caputxins de Sarrià, secció dels caputxins que es va instal·lar a Barcelona el 1578
* Convent dels Caputxins de Ceret
* Convent dels Caputxins de Figueres, edifici al municipi de Figueres (Alt Empordà)
* Batalla del Convent dels Caputxins, conflicte lliurat el 17 de maig de 1714 durant el setge de Barcelona (1713-1714)
# Mugil setosus

Mugil setosus és un peix teleosti de la família dels mugílids i de l'ordre dels perciformes. Pot arribar als 30 cm de llargària total. Menja algues i detritus.

## Referències

* ↑ The Taxonomicon (anglès)
* ↑ «Mugil setosus» (en anglès). FishBase. Froese, Rainer; Pauly, Daniel (editors).
* ↑ «Mugil setosus (Mulet les?te)» (en anglès). ZipcodeZoo.com. Arxivat de l'original el 10 d’octubre 2014. [Consulta: 3 d’agost 2008].
# Manuel Hernández Mompó

Manuel Hernández i Mompó (València, 1927 - Madrid, 1992), va ser un pintor valencià del segle xx.
Va començar a freqüentar l'Escola d'Arts i Oficis de València a l'edat de tretze anys. Inicià els seus estudis l'any 1943 a l'Escola de Belles Arts de València. L'any 1948 va obtenir una beca per a la Residència de Pintors de Granada. La seua primera exposició individual va tenir lloc a la Galeria Mateu de València l'any 1951. L'any 1954 es va traslladar a París, i posteriorment va continuar ampliant la seua formació a l'Acadèmia Espanyola de Belles Arts de Roma i als Països Baixos. La seua obra, basada en la interpretació de paisatges i temes urbans, va anar adquirint una major llibertat influïda pels corrents abstractes i l'informalisme.
És una de les més destacades figures de la generació abstracta espanyola dels anys 1950. Sense pertànyer a cap grup ni adscriure's a cap estil, va començar investigant en l'àmbit de la figuració, va evolucionar cap a l'abstracció i va acabar trobant un llenguatge propi.
L'any 1958 va obtenir una beca de la Fundació Juan March per dedicar-se a l'estudi de les tècniques del mosaic. En tornar a Espanya, es va instal·lar a Madrid, on va viure des de llavors, tot alternant estades entre Eivissa i Mallorca. En la dècada del 1950 la seua obra se centrà bàsicament en la tècnica del guaix i de l'oli sobre paper, amb una temàtica d'escenes de carrers i festes populars, que, de mica en mica, anirà patint un procés de dissolució de la forma, que el portarà vers una pintura abstracta amb suggeriments figuratius.
Des dels seus anys de formació va rebre la influència de la llum, pròpia de l'escola de pintors valencians. Aquesta llum mediterrània queda plasmada en els seus llenços a través del predomini del blanc i colors suaus i lluminosos, que alternen amb obres en la gamma dels grisos.
L'any 1968 va ser seleccionat per la Biennal de Venècia, i hi va obtenir el Premi de la Unesco. En els anys 1970 va centrar les seves investigacions sobre la llum i el color en el metacrilat, per endinsar-se, l'any 1981, en l'àmbit de l'escultura, tot realitzant unes planxes metàl·liques doblegades que mantenen l'empremta del blanc i el gris de les seues obres anteriors.
L'any 1984 va obtenir el Premi Nacional d'Arts Plàstiques d'Espanya i el 1992 el Ministeri de Cultura espanyol li va concedir, a títol pòstum, la medalla d'or al Mèrit en les Belles Arts. Va realitzar un gran nombre d'exposicions individuals i col·lectives i la seva obra es troba representada en nombrosos museus: Museu Reina Sofia de Madrid, Museu Sant Pius V de València, Museu d'Art Contemporani de Sevilla, Museu d'Art Abstracte espanyol de Conca, Museu d'Art Modern de Götemberg, etc.

## Referències

* ↑ «Manuel Hernández Mompó». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Gran Enciclopedia Temática de la Comunitat Valenciana. Editorial Prensa Valenciana, 2009
* Bonet, Juan Manuel. «Manuel Hernández Mompó». A: Catálogo Museo de Arte Abstracto Español Cuenca (en castellà). Madrid: Fundación Juan March, 2016.
# Sean Kilpatrick

Sean Redell Kilpatrick (nascut el 6 de gener de 1990 a Yonkers, Nova York) és un jugador de bàsquet estatunidenc que pertany a la plantilla dels Herbalife Gran Canaria. Amb 1,93 metres d'alçada, juga en la posició d'escorta.

## Enllaços externs

* Estadístiques de Sean Kilpatrick a Basketball-Reference.com (anglès)
* Estadístiques en l'NBA D-League (anglès)
# Brunettia itabunensis

Brunettia itabunensis és una espècie d'insecte dípter pertanyent a la família dels psicòdids.

## Etimologia

El seu nom científic fa referència a la ciutat on els espècimens foren recollits.

## Distribució geogràfica

Es troba a Sud-amèrica: l'estat de Bahia (el Brasil).

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* ↑ Freddy Bravo, 2002. Duas espécies novas de Brunettia (Annandale) (Diptera, Psychodidae) da Bahia, nordeste do Brasil. Revta. bras. Zool. 19 (Supl. 2): 181 -185. «PDF».
* 1 2 Catalogue of Life (anglès)
* ↑ uBio (anglès)
* 1 2 Resultados do Projeto Inventário de Diptera no Estado da Bahia: diversidade de espécies de Psychodidae (Diptera) na Mata Atlântica Arxivat 2008-09-25 a Wayback Machine. (portuguès)
* ↑ Global Species Arxivat 2016-03-04 a Wayback Machine. (anglès)
# Kei Kusunoki

Mayumi Ōhashi (大桥真弓, 24 de març de 1966), pseudònim Kei Kusunoki (楠桂), és una mangaka japonesa més coneguda per les seves sèries manga de terror i comèdia. Va debutar el 1982 a Ribón Original amb Nanika ga Kanojo Tori Tsuita. La seva germana bessona, Kaoru Ōhashi, treballa també com mangaka. Els seus estils són bastants similars.

## Obres

Kusunoki va treballar diversos anys en produccions d'anime. Anys més tard va tornar al manga amb Bitter Virgin.
* Yagami-kun's Family Affairs (1986)
* Blood Reign: Curse of the Yoma (1989)
* Ogre Slayer (1994)
* Dokkan Love
* Donmai Princess (2000)
* D no Fuuin (2000)
* Girls Saurus DX (2003-2008)
* 100 Ways of an Exorcist (2005-ongoing)
* Bitter Virgin (2006)
* Diabolo (manga) (2005)
* Innocent W (2006-)
* Sengoku Nights (2006)
* Vampire (manga) (Kessaku Tanpenshuu Vampire)
* Koi Tomurai

## Enllaços externs

* Mayumi Ōhashi en anime news net work (anglès)
* Pàgina web (japonès)
# Theroteinus nikolai

Theroteinus nikolai és una espècie de mamaliaforme extint que visqué durant el Triàsic superior en allò que avui en dia és França. Fou descrit a partir de material dental trobat al jaciment de Saint-Nicolas-de-Port (França). La corona de les seves dents presentava tres fileres desiguals de cúspides baixes i arrodonides, separades per valls. En cap cas no s'han conservat les arrels de les dents, però hi ha indicis que estava dividida en dues o tres parts.

## Referències

* ↑ Sigogneau-Russell, D.; Frank, R. M.; Hemmerlé, J. «A new family of mammals from the lower part of the French Rhaetic». A: The Beginning of the Age of Dinosaurs: Faunal Change Across the Triassic–Jurassic Boundary (en anglès). Cambridge University Press, 1986, p. 99-108.
# Convent del Sagrat Cor de Jesús (Agullent)

El convent del Sagrat Cor de Jesús, també conegut com el convent de Sant Jacint i de les Caputxines és un convent situat al carrer de Joaquím Pons, al municipi d'Agullent, a la comarca valenciana de la Vall d'Albaida. És Bé de Rellevància Local.

## Història

El convent va ser edificat per la comunitat dels dominics en l'any 1585, sota el nom de Convent de Sant Jacint. Després de la desamortització va ser ocupat per monges caputxines, les quals el van canviar de nom a Convent del Sagrat Cor de Jesús. Durant la Guerra Civil l'edifici va ser utilitzat com a asil de refugiats. El 1971 es va recuperar la denominació inicial a causa de l'adquisició de la regència del convent per la comunitat de Justinians, qui van viure en el convent en règim de clausura. El 1994 es va restaurar la façana principal.
A l'octubre de 2012 es va tancar el convent, amb el trasllat de les tres monges que encara hi restaven.

## Descripció

El convent inclou un pati central, un hort i una sèrie de dependències relacionades amb les activitats quotidianes de la comunitat que l'habita. L'edifici és d'estil colonial i de decoració renaixentista.
La façana és compacta i senzilla, com és habitual en aquesta mena de construccions conventuals, i guarda la privacitat dels monjos. Destaca en ella el contrast entre els seus murs llisos i les cantonades i rematades de portes i finestres realitzats en maons. Aquest contrast és pràcticament l'única decoració exterior de l'edifici. Sobre la porta principal hi ha un panell ceràmic devocional, i un altre sobre la porta de la capella. La façana està rematada per una espadanya de maó a la banda esquerra, amb dues obertures per sengles campanes i coronada amb una creu de ferro.
Hi ha també una capella dedicada a la Mare de Déu del Roser i un conjunt de rellotges de sol al claustre.
Quant a l'interior, hi destaquen les pintures de Josep Renau, pare del cèlebre cartellista valencià.

## Referències

* ↑ «Còpia arxivada». Arxivat de l'original el 2014-10-05. [Consulta: 15 setembre 2014].
* ↑ Fitxa a la Generalitat valenciana
* ↑ "Abadesa Sagrario: «Son tiempos de ir cerrando conventos»"
# Mugil trichodon

Mugil trichodon és un peix teleosti de la família dels mugílids i de l'ordre dels perciformes.

## Morfologia

Pot arribar als 30 cm de llargària total.

## Distribució geogràfica

Es troba a les costes de l'Atlàntic occidental (des de Florida fins al nord-est del Brasil).

## Referències

* ↑ The Taxonomicon (anglès)
* 1 2 «Mugil trichodon» (en anglès). FishBase. Froese, Rainer; Pauly, Daniel (editors).
# Mane Bhanjyang

Mane Bhanjyang és un Village Development Committee (VDC) ó unitat bàsica administrativa del districte de Bhojpur en el la zona Kosi del Nepal oriental. Al cens del Nepal de 1991 tenia una població de 2.832 persones que vivien dins 503 cases individuals.

## Referències

* ↑ «Nepal's Village Development Committees, Nepal Census 2001». Digital Himalaya [Consulta: 13 setembre 2008].

## Enllaços externs

* Mapa d'ONU dels municipis de Bhojpur Districte
# Shennong (cràter)

Shennong és un cràter sobre la superfície del planeta nan Ceres, situat amb el sistema de coordenades planetocèntriques a 70.8 ° de latitud nord i 33.6 ° de longitud est. Fa un diàmetre de 32.5 km. El nom va ser fet oficial per la UAI l'onze d'agost del 2017 i fa referència a Shennong, emperador mític de la cultura xinesa que va introduir l'agricultura entre els homes.

## Referències

* ↑ "Shennong (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Bonnefoy, Yves; Doniger, Wendy University of Chicago Press. Asian Mythologies, 1993.
# Cal Girona Nou

Cal Girona Nou és una casa del Morell (Tarragonès) inclosa a l'Inventari del Patrimoni Arquitectònic de Catalunya. "Cal Girona Nou" rep aquest nom per a ser diferenciada de l'antiga casa que està situada dins la muralla del poble, al nucli antic. Fou construïda l'any 1765 i és un dels primers habitatges unifamiliars que es construïren a la vila.
Està en desús i en estat ruïnós.

## Descripció

La casa no presenta grans solucions estructurals. Pel que fa a la seva realització, cal destacar l'harmonia de les línies horitzontals que presideix tota la façana, i així podem observar que totes les portes i finestres tenen forma quadrada. Les portes d'accés, tenen forma arquitravada i una d'elles presenta una dovella enmig de l'arquitrau. L'alçat de l'edifici es perfila una planta baixa, un pis i unes golfes que deformen el conjunt i tenen unes finestres cobertes amb corbes. És aquí on podem observar la data de construcció de la casa. Cal destacar la cornisa que corona la casa amb ornamentació de motllures i perletes. En general podem dir, però, que l'estructura és senzilla.
També al carrer del molí es conserven les restes d'una antiga fàbrica de filatures molt deteriorada i de la que encara podem veure els primitius telers.

## Referències

* 1 2 3 4 5 «Cal Girona Nou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2015].
# Krystyna Janda

Krystyna Jolanta Janda (Starachowice, Polònia, 18 de desembre de 1952) és una actriu polonesa.

## Biografia

Krystyna Janda és particularment coneguda per haver tingut el primer paper a diversos films del director polonès Andrzej Wajda, com L'home de marbre (1977) i L'Home de ferro (1981), a continuació a Espia, desperta't de Yves Boisset, on actua la companya de Sébastien Graner (Lino Ventura), antic espia despertat. Rep el premi d'interpretació femenina al Festival de Canes 1990 per al seu paper a Interrogation, del director polonès Ryszard Bugajski. Primera esposa d'Andrzej Seweryn, va tenir amb ell una filla, Maria Seweryn, també artista.

## Filmografia

* 1977: L'Home de marbre, d'Andrzej Wajda: Agnieszka
* 1978: Bez znieczulenia', d'Andrzej Wajda: Agata
* 1980: Golem, de Piotr Szulkin: Rozyna
* 1980: Dyrygent, d'Andrzej Wajda: Marta
* 1981: L'Home de ferro, d'Andrzej Wajda: Agnieszka
* 1981: Mephisto, de István Szabó: Barbara Bruckner
* 1982: Espia, desperta't (Espion, lève-toi), d'Yves Boisset: Anna Gretz
* 1982: Interrogation (Przesluchanie), de Ryszard Bugajski: Tonia Dziwisz
* 1985: Vertiges de Christine Laurent: Maria
* 1987: W zawieszeniu, de Waldemar Krzystek: Anna
* 1987: Laputa, de Helma Sanders-Brahms: Malgorzata
* 1987: Na srebrnym globie, d'Andrzej Żuławski
* 1988: Krótki film o zabijaniu, de Krzysztof Kieślowski: Dorota
* 1988: Décalogue, Décalogue 2 i Décalogue 5, de Krzysztof Kieślowski
* 1992: Fausse sortie, de Waldemar Krzystek: Francuzka
* 1997: Un air si pur..., d'Yves Angelo: Mme Leduroy
* 2009: Tatarak, d'Andrzej Wajda: Marta
* 2009: Rewers, de Borys Lankosz: Irena Jankowska, la mare de Sabina
* 2012: Elles, de Małgorzata Szumowska: La mare d'Alicja
# Tirsa

Tirsa és un gènere d'arnes de la família Crambidae. Conté només una espècie, Tirsa fiona, que es troba a la Polinèsia Francesa (Rapa Iti).
L'envergadura és de 24 a 28 mm. És una arna de color marró fosc amb taques de camuflatge fosc a tot el cos. També és conegut per les seves antenes llargues i estretes, que sovint s'estenen sobre el cap, més que no pas endavant.

## Referències

* ↑ «GlobIZ search». [Consulta: 30 desembre 2018].
# Cèl·lula pavimentosa

Les cèl·lules pavimentoses són un tipus de cèl·lules que formen part del teixit epitelial de revestiment, juntament amb les cèl·lules cúbiques i cèl·lules prismàtiques. Les cèl·lules pavimentoses malignes poden ser causa o indici de càncer. Existeixen diferents tipus de cèl·lules pavimentoses.

## Referències

* ↑ «3. Teixits de revestiment». Arxivat de l'original el 2003-04-30. [Consulta: 30 abril 2003].

## Enllaços externs

* Imatges comparatives de cèl·lules pavimentoses normals i malignes Arxivat 2009-02-09 a Wayback Machine. (castellà)
# Shima Spain Village

Shima Spain Village és un parc d'atraccions del Japó inaugurat el 22 d'abril de 1994 i dedicat a Espanya. Està situat a la província de Shima, al sud-est de la Prefectura de Mie.

## Descripció

Ocupa un espai de 34 hectàrees amb 28 atraccions, 23 restaurants i cafeteries i 19 comerços.
Hi ha reproduccions d'elements considerats espanyols com la Font de Cibeles de Madrid, El Quixot o el Park Güell de Barcelona. En diversos elements s'utilitzen termes relacionats per anomenat espais o atraccions com Plaça Colón, Pirineus, Gran Montserrat o Gaudí.
Gran Montserrat és una muntanya russa d'acer, situada al parc d'atraccions Shima Spain Village (志摩スペイン村), a la ciutat japonesa de Shima. Va ser inaugurada l'any 1994. Aquesta atracció també té la seva versió aquàtica anomenada "Splash Montserrat"

## Història

A principis de la dècada del 2010 rebia 1,5 milions de visitants l'any. El 2013 oferia contractes de 18.000 euros nets a espanyols que sabessin ballar flamenc, malabaristes, artistes, cambrers i dependents.

## Referències

* ↑ Hongo, Jun. «Join in the fiesta as Shima Spain Village celebrates 20 years» (en anglès), 20-03-2014. [Consulta: 19 juliol 2020].
* 1 2 3 «Japón tiene un parque temático dedicado a España». Expansión, 01-02-2013. [Consulta: 2020].
* ↑ spaincoaster. «Gran Montserrat - Parque España (Shima Spain Village) | Spain Coaster» (en castellà). [Consulta: 2 juny 2020].
* ↑ «Atraccions Shima Spain Village» (en castellà). [Consulta: 2 juny 2020].
# Francesc Mestre

«Francesc Mestre» té aquests significats:
* Francesc Mestre i Bas (1941), galerista i col·leccionista d'art de Barcelona
* Francesc Mestre i Noé (1866-1940), historiador, publicista i escriptor de Tortosa
# Maneb

Maneb és un fungicida que és un comples polimèric de manganès, d'on deriva el seu nom, amb el lligand aniònic etilè bis (ditiocarbamat). Va ser proposada la prohibició com a biocida per l'Agència Sueca de Química aque va ser aprovada pel Parlament Europeu el 13 de gener del 2009.

## Utilització

Es fa servir en les malalties fúngiques de patates i tomàquets i també en moltes malalties dels fruits, verdures, conreus extensius i plantes ornamentals. El Maneb controla un rang de malalties fúngiques major que cap altre fungicida. Està disponible en forma de grànuls, pols mullable i altres formulacions.
Com altres ditiocarbamats és molt inestable en el medi ambient i els seusnombrosos metabòlits encara poden augmentar més en cuinar els aliments contaminats amb aquest fungicida.

## Referències

* ↑ «Interpretation of criteria for approval of active substances in the proposed EU plant protection regulation». Swedish Chemicals Agency (KemI), 23-09-2008. Arxivat de l'original el 2009-01-01. [Consulta: 14 gener 2009].
* ↑ «MEPs approve pesticides legislation», 13-01-2009. [Consulta: 14 gener 2009].
* ↑ http://pmep.cce.cornell.edu/profiles/extoxnet/haloxyfop-methylparathion/maneb-ext.html

## Enllaços externs

* MeshNumber D02.886.706.250.500 Maneb
# Cal·lícore (satèl·lit)

Cal·lícore, també conegut com a Júpiter XLIV (designació provisional S/2003 J 11), és un satèl·lit natural de Júpiter. Va ser descobert per un equip d'astrònoms de la Universitat de Hawaii liderat per Scott S. Sheppard l'any 2003.
Cal·lícore té uns 2 quilòmetres de diàmetre i orbita Júpiter en una distància mitjana de 23.112 Mm en 717,806 dies, amb una inclinació de 165° respecte a l'eclíptica (164° respecte a l'equador de Júpiter), en direcció retrògrada i amb una excentricitat orbital de 0,2042.
Cal·lícore va ser anomenat el març del 2005 en honor de la nimfa Cal·lícore.
Cal·lícore pertany al grup de Carme, compsot per llunes irregulars retrògrades que orbiten Júpiter en una distància d'uns 23 - 24 Gm amb una inclinació d'uns 165º.

## Referències

* 1 2 URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 8089: Satellites of Jupiter 7 de març del 2003 (descoberta)
* ↑ MPEC 2003-E29: S/2003 J 9, 2003 J 10, 2003 J 11, 2003 J 12; S/2003 J 1, 2003 J 6 3 d'abril del 2003 (efemèrides)
* ↑ IAUC 8502: Satellites of Jupiter 30 de març del 2005 (anomenament)
# Khariialakh

Khariialakh (en rus: Харыялах) és un poble de la república de Sakhà, a Rússia, que el 2018 tenia 451 habitants, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# Torrent de la Sala (Vallès Occidental)

El torrent de la Sala és un curs d'aigua de Sant Llorenç Savall provinent del massís de Sant Llorenç del Munt. Desemboca al marge dret del riu Ripoll.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Creston (Nebraska)

Creston és una població dels Estats Units a l'estat de Nebraska. Segons el cens del 2000 tenia 215 habitants.

## Demografia

Segons el cens del 2000, Creston tenia 215 habitants, 96 habitatges, i 60 famílies. La densitat de població era de 395,3 habitants per km².
Dels 96 habitatges en un 37,5% hi vivien nens de menys de 18 anys, en un 46,9% hi vivien parelles casades, en un 10,4% dones solteres, i en un 36,5% no eren unitats familiars. En el 33,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,87.
Per edats la població es repartia de la següent manera: un 28,4% tenia menys de 18 anys, un 5,6% entre 18 i 24, un 29,3% entre 25 i 44, un 19,1% de 45 a 60 i un 17,7% 65 anys o més.
L'edat mediana era de 38 anys. Per cada 100 dones de 18 o més anys hi havia 108,1 homes.
La renda mediana per habitatge era de 27.222 $ i la renda mediana per família de 30.781 $. Els homes tenien una renda mediana de 24.375 $ mentre que les dones 23.438 $. La renda per capita de la població era de 14.974 $. Aproximadament el 5,8% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Creston». American Fact Finder. Oficina del Cens dels Estats Units, 12-01-2010.